Dalton McGuinty

Dalton James Patrick McGUINTY Jr. (naskita la 19-an de julio 1955 en Otavo, Ontario) estas kanada advokato kaj politikisto. De la 23-a de oktobro 2003 ĝis la 11-a de februaro 2013, li funkciis kiel ĉefministro de la provinco Ontario. Li estis nur la dua katoliko kiu okupis ĉi tiun oficon, post John Sandfield Macdonald, kiu regis de 1867 ĝis 1871. McGuinty estis prezidanto de la Ontaria Liberala Partio de 1996 ĝis 2013 kaj reprezentis la Otavo-Sudan balotdistrikton en la Ontaria Leĝdona Asembleo ekde 1990. Li estas konsiderata modere konservativa pri fiska politiko kaj liberala pri sociaj aferoj. Ses monatojn post sia demisio kiel ĉefministro, li ankaŭ demisiis kiel parlamentano.

Li devenas de granda irland-kanada katolika familio kun naŭ gefratoj. Lia patro, Dalton McGuinty, Sr., estis politikisto kaj profesoro, kaj lia patrino, Elizabeth McGuinty, estis flegistino.

 Referencoj 

 Eksteraj ligiloj 

 Dalton McGuinty fonds, Arkivo de Ontario

kategorio:Politiko de Ontario
Kategorio:Ĉefministroj de Ontario
Kategorio:Francaj ontarianoj
Kategorio:Irlandaj kanadanoj